# Survivor

### от Уикипедия, свободната енциклопедия

Survivor е американско реалити шоу, започнало по телевизия CBS през 2000 година с първи сезон в Борнео. До момента в САЩ са минали 13 сезона, като през февруари 2007 се очаква да започне нов Сървайвър във Фиджи. Предаването не е на живо, а се записва в продължение на няколко седмици (обикновено 39 дни), като само финалния избор на победител е на живо след края на излъчването на записаните епизоди по телевизията.

## [редактиране] Играта

Участниците са 16 на брой в класическия вариант, но в последните предавания са 18 или 20, а във Фиджи предстои да са 19. Те са оставени в изолация на самотен остров или на друго отдалечено място с ограничени количества храна и минимални удобства. Разделени са на няколко - най-често две - племена на случаен принцип. Играта протича в тридневен цикъл, като на всеки 3 дни племената се срещат за 2 състезания и загубилия второто отива на племенен съвет. Първото състезание е за награда - спечелилото племе получава необходими за оцеляването предмети или в по-късни етапи храна или среща с местни обичаи или дори със свои роднини. Второто състезание е за имунитет, като загубилия го се явява на племенен съвет, на който бива изключен един от съплеменниците. Състезанията са за сръчност и бързина. Племенния съвет се провежда на края на всеки трети ден и на него пред водещия участниците в племето дават своите впечатления от изминалите дни. В края на съвета чрез тайно гласуване съплеменниците изгонват един от племето, който напуска състезанието. След като по този начин бъдат изгонени известен брой участници - обикновено докато останат 10 души - двете племена се обединяват. Обединеното племе отново участва в състезания, но те вече са на индивидуален принцип, като спечелилия имунитет също се явява с останалите на племенен съвет, но те не могат да гласуват за него. След като съплеменниците останат девет изгонените не напускат играта, а формират жури, което накрая гласува за победител в играта. Елиминирането продължава, докато останат двама участници в играта. След това журито от седем души провежда таен вот за победител в играта. Резултатът от гласуването най-често се разкрива след края на тв-излъчването на Сървайвър и става, след като всички участници са се върнали в цивилизацията. Победителят печели един милион долара. Сървайвър се излъчва най-редовно в САЩ, но освен това има свои серии в Англия, Австралия, Швеция, а в края на 2006 година завърши и първия Сървайвър БГ.

Взето от „http://bg.wikipedia.org../../../s/u/r/Survivor.html“.

Категория: Телевизионни предавания

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- English
- Español
- Français
- Íslenska
- עברית
- Nederlands
- 日本語
- Polski
- Português
- Suomi
- Svenska
- ไทย
- Türkçe
- 中文